[pic] | COIMISIÚN NA gCOMHPHOBAL EORPACH |

An Bhruiséil19.12.2007

SEC(2007) 1724

DOICIMÉAD INMHEÁNACH OIBRE AN CHOIMISIÚIN

Doiciméad a ghabhann leis an TOGRA ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE le haghaidh togra d'fhonn astaíochtaí CO 2 ó ghluaisteáin phaisinéirí a laghdú Achoimre fheidhmiúcháin ar an measúnú iarmharta {COM(2007)856 final}{SEC(2007)1723}

1. AN FHADHB A SHAINIÚ

Níor tháinig an dul chun cinn is gá as na beartais a bhfuil mar sprioc acu astaíochtaí CO2 a laghdú agus éifeachtacht breosla na ngluaisteán nua a dhíoltar san AE a fheabhsú d'fhonn sprioc seanbhunaithe an AE a bhaint amach, eadhon 120g CO2/km an meánastaíocht a chuirfidh gnáthchabhlach nua gluaisteán amach. Sin é an fhadhb bhunúsach a aithníodh sna Teachtaireachtaí CO2 agus gluaisteáin agus CARS21[1]. Mar sin, chinn an Coimisiún creat reachtach a mholadh chun "cur chuige comhtháite" a chur chun feidhme d'fhonn 120 g CO2/km a bhaint amach roimh 2012. Díreofar ar laghduithe éigeantacha chun an meánsprioc 130 g CO2/km a bhaint amach i gcomhair sa chabhlaigh nua gluaisteán trí theicneolaíocht mótar gluaisteán a fheabhsú, agus trí laghdú eile 10 g CO2/km, nó a choibhéis más gá, nó trí fheabhsaithe teicneolaíocha eile agus trí tuilleadh úsáide a bhaint as bithbhreosla. An fhadhb shonrach is ea conas ionstraim reachtach a cheapadh ina léirítear na prionsabail a chuireann an Coimisiún síos orthu sna Teachtaireachtaí thuasluaite.

2. CUSPÓIRÍ

2.1. Cuspóirí beartais

Leis an togra saothraítear na cuspóirí ginearálta beartais a leanas:

- Ardleibhéal cosanta don chomhshaol a sholáthar san Aontas Eorpach agus cuidiú spriocanna Kiótó an AE a bhaint amach,

- Cinnteacht soláthair fuinnimh an AE a fheabhsú,

- Iomaíochtas thionscal gluaisteán na hEorpa a chothú agus taighde ar theicneolaíochtaí le haghaidh éifeachtachta breosla a spreagadh .

Leis na cuspóirí sonracha áirítear:

- Na hiarmhairtí ar athrú aeráide a laghdú agus éifeachtacht breosla i ngluaisteáin phaisinéirí a fheabhsú trí mheánluach astaíochta 130 g CO2/km a bhaint amach i gcomhair gluaisteán nuadhíolta.

Leis na cuspóirí oibriúcháin áirítear:

- Creat reachtach a cheapadh lena gcuirfear meánsprioc i gcomhair an ghnáthchabhlaigh ghluaisteán nua chun feidhme agus lena n-áireofar spriocanna laghdúcháin atá inbhuanaithe neodrach i dtaca leis an iomaíocht agus atá cothrom ó thaobh na sochaí de agus ó thaobh na héagsúlachta atá ann i measc mhonaróirí gluaisteán na hEorpa agus a sheachnaíonn aon saobhadh iomaíochta idir monaróirí gluaisteán nach bhfuil call leis. Beidh an creat reachtach comhoiriúnach leis an gcuspóir bhunúsach, eadhon spriocanna Kiótó an AE a bhaint amach.

2.2. Comhoiriúnacht do chuspóirí cothrománacha an Aontais Eorpaigh

Is éard a dhéanann na cuspóirí beartais ná feabhas a chur ar an gclár um Fhorás agus Fhostaíocht, poist d'ardchaighdeán a chruthú agus forbairt theicneolaíoch a chur chun cinn, rud a chumasaíonn don AE ceannaireacht domhanda a bhaint amach i réimse na dteicneolaíochtaí atá éifeachtach ó thaobh breosla de. Luíonn na cuspóirí beartais leis an Straitéis Athnuaite i leith forbartha inbhuanaithe, rud ar chuir an Comhairle Eorpach síos air go soiléir i Meitheamh 2006 nuair a athdhearbhaigh[2] sí go neamhbhalbh: " i gcomhréir leis an stráitéis AE maidir le hastaíochtaí CO 2 ó fheithiclí saothair éadroim, ba chóir go mbainfeadh an meánchabhlach gluaisteán nua amach astaíochtaí CO 2 140g/km (2008/09) agus 120g/km (2012) "

3. ROGHANNA BEARTAIS

1. Sprioc chomónta: leagtar síos teorainn chomónta astaíochtaí CO2 le haghaidh gach monaróir i gcomhair mheán na ngluaisteán a dhíolfaidh siad sa bhliain 2012. I bhfianaise na héagsúlachta atá ann idir raon táirgí na monaróirí gluaisteán, má tá an rogha seo le bheith praiticiúil, caithfidh go mbeidh sí ag brath ar mheicníocht trádála trína soláthraítear an tsolúbthacht is gá.

2. Cuar teorann atá bunaithe ar pharaiméadair áirgiúlachta: Le feidhm líneach léirítear an teorainn CO2 mar fheidhm áirgiúlachta feithicle (mais nó lorg). Má úsáidtear mais, ní mór boinn tuisceana a dhéanamh maidir leis an bhforás a thiocfaidh ar an Méadú Uathrialaitheach Maise (MUM). Sainaithníodh ceithre chás: 0%, 0.82%, 1.5% agus 2.5% in aghaidh na bliana MUM. Beidh tionchar ag claonas na feidhme líní ("% fána") ar an gcaoi ina roinnfear an t-ualach idir na monaróirí agus an toradh comhshaoil;

3. % de na spriocanna atá laghdú bunaithe: caithfidh na monaróirí uile laghdú socraithe a bhaint amach i gcomparáid leis an leibhéal a bhí acu in 2006, laghdú a fhreagraíonn don difríocht idir leibhéal na bliana 2006, i.e. 160 g CO2/km, agus sprioc na bliana 2012, i.e.130 g CO2/km (tuairim is 19%).

Ó thaobh na solúbthachta de scrúdaítear roghanna éagsúla, eadhon, meánú cabhlaigh do gach monaróir, meánú cabhlaigh do na monaróirí uile mar ghrúpa (comhthiomsú), agus trádáil iomlán idir na monaróirí. I gcás na roghanna go léir, breithnítear leibhéil éagsúla préimheanna i gcomhair na Préimhe i leith Astaíochtaí Iomarcacha (PAI), eadhon EUR 7/gram, EUR 10/gram, EUR 25/gram, EUR 95/gram agus EUR 150/gram, é seo ar bhonn na meastachán costais atá sa staidéar tacaíochta. Thairis sin, cuirtear san áireamh go m'fhéidir go n-ardóidh na préimheanna diaidh ar ndiaidh amach anseo.

4. ANAILÍS AR NA H IARMHAIRTÍ:

4.1. Iarmhairtí eacnamaíocha

Den chuid is mó, is éard atá sna hiarmhairtí eacnamaíocha don tsochaí ná feidhm na spriocanna arna sainmhíniú roimhe ag an gCoimisiún sna Teachtaireachtaí agus sna measúnaithe iarmharta[3]. In ainneoin gur bunaithe ar Rogha 2 a bheadh an rogha is lú costais do mhonaróirí ina n-iomláine, rogha a ngabhann claonas 123% léi, ní athraíonn na costais in aghaidh an ghluaisteáin mórán nuair a chuirtear meánú cabhlaigh san áireamh i gcás claonas agus roghanna eile. D'fhéadfaí, mar sin, roghanna eile seachas an rogha is lú chostais a phiocadh, ag meabhrú ar spriocanna eile. I dtaca le Rogha 1 , d'fhágfadh sprioc chomónta 130 g CO2/km i gcomhair na monaróirí go léir gurbh fhusa do mhonaróirí gluaisteán beag ná do mhonaróirí gluaisteán mór an sprioc a bhaint amach. Is cúis imní é seo i dtaca le héagsúlacht na monaraíochta gluaisteán san Eoraip agus níl sé neodrach ó thaobh na hiomaíochta de ó tharla go gcuirtear monaróirí gluaisteán mór faoi mhíbhuntáiste dá bharr. Ach fós féin ní spreagtar monaróirí gluaisteán beag, in éagmais córas trádála, na hastaíochtaí CO2 a laghdú go dtí go mbeidh siad faoi bhun 130 g/km. Ag Rogha 2 atá an dáileadh[4] díolachán-ualaithe is cothroime ar mhéadú choibhneasta an phraghais mhiondíolta in aghaidh an mhonaróra le haghaidh fánaí 74%-80% i gcás maise, agus fánaí 64%-68% i gcás loirg. Is le fánaí 39%-47% i gcás maise, agus 18%-27% i gcás loirg (ag braith ar MUM) a bhaintear amach an dáileadh neamh-ualaithe is cothroime ar mhéadú choibhneasta an phraghais mhiondíolta in aghaidh an mhonaróra. I gcomparáid le Rogha 1 agus Rogha 2 gabhann meánchostas níos ísle le Rogha 3 , agus is cosúil gcruthaíonn sé dáileadh cothrom ar mhéadú coibhneasta an phraghais mhiondíolta le haghaidh na monaróirí uile. Fágann sé, áfach, go bhfuil monaróirí gluaisteán beag sáite sa suíomh margaidh ina bhfuil siad, cé go bhféadann monaróirí gluaisteán mór a spriocsan a bhaint amach tríd a raon táirgí a leathnú. Thairis sin, chruthódh sé costais ní ab airde do dhreamanna a bhogann go luath. Le trádáil, fágtar go bhfuil an dáileadh ar mhéaduithe coibhneasta praghais mín agus nach bhfuil monaróirí chomh híogair céanna i ndáil le fána Rogha 2. Níl leachtacht an mhargaidh cinnte, áfach, agus tá gach aon dealramh air go mbeidh na costais idirbhirt níos airde ná na costais a bhaineann le comhthiomsú.

4.2. Iarmhairtí sóisialta

I gcás na fostaíochta , abair gur idir 0 agus -1 atá leaisteachais phraghais na ngluaisteán nua (i.e. measartha neamhleaisteach), is laghdú níos lú ná 6% ar dhíolacháin an toradh a bheidh ar mhéadú 6% ar phraghsanna – i.e. tiocfaidh méadú beag ar luach iomlán na ndíolachán. Dá bharr sin, ní gá gurb ionann níos lú gluaisteán a dhíol agus poist a chailleadh sa tionscal gluaisteán, ach is amhlaidh go m'fhéidir go dtiocfaidh ardú ar fhostaíocht dhíreach, é sin ag brath ar an gcuid de na costais bhreise arna díriú ar bhreis oibre. Is cosúil go mbeidh an iarmhairt dhíreach gan mórán tábhachta. Thairis sin, sa slabhra luacha tá ról atá ag méadú de réir a chéile ag soláthróirí. Ba chóir go dtiocfadh éifeacht iolraitheach atá dearfach láidir as praghsanna ní ab airde níos faide suas sa slabhra luacha, agus d'fhéadfadh sé go gcruthófaí tuilleadh fostaíochta i ngeall air seo. Cúis imní a bheadh ann dá mbogfaí acmhainn monaraíochta lasmuigh den Eoraip mar gheall ar costais ní ab airde. Mar sin féin, is minic a lonnaíonn monaróirí gluaisteán na saoráidí táirgthe sna margaí a bhfuil na feithiclí dírithe orthu, agus caithfidh na monaróirí uile, idir dúchasacha agus eachtrannacha, an reachtaíocht a chomhlíonadh. Ó thaobh cothromais sa tsochaí de, cealóidh an caomhnú iomlán breosla an méadú ar phraghas miondíolta feithicle. I dtaca le hinacmhainneacht i gcás Rogha 1 , is ionann méadú coibhneasta an phraghais mhiondíolta, beagnach, i gcás feithiclí beaga agus feithiclí móra, ach fós féin tá sé níos mó ná an méadú i gcás feithiclí meánmhéide. I gcás Rogha 1 agus Rogha 2 comhlíontar an coinníoll seo maidir le feithiclí díosail. Ar leibhéal an mhonaróra, i gcás Rogha 2 , i ndáil le claonais faoi bhun 80%, bheadh suas go 80% nó níos mó de na feithiclí arna ndíol san Eoraip faoi thioncar meánmhéadaithe coibhneasta ar an bpraghas miondíolta in aghaidh an mhonaróra a bheadh thart ar an meánluach nó faoina bhun. Ó thaobh maise de, is léir go bhfuil an iarmhairt ar mhonaróirí áirithe gluaisteán beag os cionn claonas 70%. Ar leibhéal na feithicle, i gcás fánaí atá faoi bhun 60% agus gan meánú cabhlaigh a chur san áireamh nó ag cur trasmhaoinithe san áireamh, tá méaduithe coibhneasta níos ísle ar an bpraghas miondíolta i ndán do ghluaisteáin bheaga pheitril seachas do gluaisteáin mhóra agus mheánmhéide pheitril. I gcás Rogha 3 , tá an méadú coibhneasta ar an bpraghas miondíolta níos airde i gcás monaróirí gluaisteáin bheaga agus éadroma agus i gcás monaróirí gluaisteáin a astaíonn líon beag CO2, rud atá ina chúis bhuartha ó thaobh inacmhainneachta agus cothroime de.

4.3. Iarmhairtí ar an gcomhshaol

I gcás Rogha 1 , ó tharla go bhfuil an sprioc mar an gcéanna do na monaróirí uile, de réir mar a shainítear í (130 g), tá an toradh comhshaoil ceangailte le leachtacht an mhargaidh agus d'éifeachtúlacht na meicníochta comhlíonta. Ní fios an bhfeidhmeodh an mhargadh go héifeachtúil, i.e. cé acu a mbeadh dóthain creidmheasanna ann chun trádáil nó nach mbeadh. I dtaca le nithe nach straitéisí margaidh iad, is cuid ríthábhachtach d'éifeachtúlacht na scéime leibhéal na bpréimheanna. I gcás Rogha 2 , tá boinn tuisceana "na paraiméadair áirgiúlachta" ríthábhachtach d'fhonn an fheidhm líneach a shainiú ionas go n-áiritheofar go mbainfear amach sprioc 130 g CO2/km, seachas an sprioc sin a shárú nó gan í a shroicheadh. Chomh maith leis sin, ba chóir go mbeadh fána na feidhme maisbhunaithe faoi bhun 80%, sa chaoi nach spreagfar na monaróirí leis an mhais a mhéadú chun go mbeadh ceanglas CO2 níos ísle acu . I gcás "laghdú %" in Rogha 3 , más rud é nach n-athróidh suíomh margaidh na monaróirí éagsúla ó thaobh deighilte de agus sciar den mhargadh de, fágfar go mbeidh an toradh comhshaoil ceangailte le leibhéal na bpréimheanna dá bharr. Má thagann athrú as cuimse ar an margadh, áfach, d'fhéadfadh na monaróirí gluaisteán an ceanglas CO2 a chomhlíonadh ach ní bhainfí amach sprioc ghinearálta 130 g CO2/km.

4.3.1. Meicníocht comhlíonta: préimheanna agus an toradh comhshaoil

I Léaráid 1 léirítear an iarmhairt a d'fhéadfadh a bheith ag leibhéil an cháis préimheanna arna roghnú ar an tionscal gluaisteán ina iomláine ar an mbun nach sroichtear an sprioc laistigh de raon 1-10 g CO2/km. I Léaráid 2 léirítear meán na n-astaíochtaí CO2 in aghaidh an chabhlaigh a bhfuil súil leo i gcás léibhéil éagsúla préimhe.

Léaráid 1 – Íocaíochtaí préimheanna bliantúla carntha (foinse na bhfigiúirí brabúis: tuarascálacha airgeadais tionscail)

[pic]

Léaráid 2 – Meán na n-astaíochtaí CO2 in aghaidh an chabhlaigh a bhfuil súil leo i gcás léibhéil éagsúla préimhe

[pic]

5. COMPARÁID IDIR NA ROGHANNA

5.1. Comparáid idir na trí rogha

Rogha 1: Sprioc chomónta: | Rogha 2: Cur chuige áirgiúlachta | Rogha 3: laghdú % |

Laghduithe CO2 | 624 coibhéis Mt CO2 | 634 - 638 coibhéis Mt CO2 . | 626 coibhéis Mt CO2 |

Cost-éifeachtúlacht[5] | EUR16–46 /tona CO2 | EUR 32– 40 /tona CO2 | EUR 29–34 /tona CO2 |

Neodrachas iomaíoch/saobhadh na hiomaíochta nach bhfuil call leis a sheachaint | ( Beidh monaróirí feithiclí a chuireann amach líon beag astaíochtaí thuas leis, agus beidh na monaróirí feithiclí a chuireann amach líon ard astaíochtaí thíos leis, ó tharla gurb ionann sprioc gach uile dhream | (/( Is trí fhánaí 74%-80% i gcás maise agus fánaí 64%-67% i gcás loirg a bhaintear amach an dáileadh is cothroime ar mhéadú an mheánphraghais díolachán-ualaithe mhiondíolta. Is trí fhánaí 39% -47% i gcás maise agus 18% -27% i gcás loirg a bhaintear amach an dáileadh neamh-ualaithe is cothroime. I gcás maise, d'fhéadfadh sé gur ceanglais laghdúcháin 130 g CO2/km is é an toradh a bheidh ar an gcuar, é seo ag brath ar na boinn tuisceana ar ar bunaíodh an cuar maidir le forás mhais an chabhlaigh | ( Fágtar go bhfuil monaróirí feithiclí beaga sáite sa suíomh margaidh ina bhfuil siad, ach gur is féidir le monaróirí gluaisteán níos mó an líon CO2 a astaíonn an cabhlaigh reatha s'acu a laghdú nó is féidir leo díolacháin sa deighleog bheag agus sa mhéandeighleog a fhorbairt. |

Cothromas sa tsochaí | (/( Cúitíonn an rogha seo monaróirí feithiclí a chuireann amach líon beag astaíochtaí, rud a choinníonn síos phraghsanna thromlach na bhfeithiclí a dhíoltar san Eoraip. I gcás ardleibhéal meánú cabhlaigh/gan trasmhaoiniú, seans go mbeidh méadaithe coibhneasta níos airde praghais i ndán do ghluaisteáin bheaga pheitril | (/( I gcás fánaí atá faoi bhun 80%, bíonn an chuid is mó de phríomhmhonaróirí gluaisteáin bheaga/mheánmhéide, arb iad 80% de dhíolacháin mhargaidh, bíonn siad faoi thionchar méaduithe ar an bpraghas miondíolta atá faoi mheán. Ó thaobh maise de, feictear go bhfuil an iarmhairt ar mhonaróirí áirithe gluaisteán beag os cionn fhána 70%. Ar leibhéal na feithicle, i gcás fánaí atá faoi bhun 60% agus gan meánú cabhlaigh a chur san áireamh nó ag cur trasmhaoinithe san áireamh, tá méaduithe coibhneasta níos ísle ar an bpraghas miondíolta i ndán do ghluaisteáin bheaga pheitril seachas do gluaisteáin mhóra agus mheánmhéide pheitril. | ( Ós rud é go bhfuil ar na monaróirí uile an laghdú coibhneasta céanna a bhaint amach, tá costais réasúnta ard i ndán do mhonaróirí gluaisteáin bheaga (cé nach gcuireann na gluaisteáin amach ach líon beag astaíochtaí) |

Inbhuanaitheacht/ comh-oiriúnacht do spriocanna Kiótó | (/( Cé acu a bhainfear amach nó nach mbainfear amach sprioc 130 g CO2/km, atá leagtha síos do na monaróirí uile, braithfidh sé ar dhea-fheidhmiú an chórais trádála, agus ar na pionóis airgeadais. | (/( I gcás claonais faoi bhun 80%, seachnaítear saobhdhreasachtaí chun mais a mhéadú. I gcás maise, áfach, an toradh a d'fhéadfadh a bheith ar an gcuar ná nach mbainfí amach sprioc 130 g CO2/km, é seo ag braith ar na boinn tuisceana ar ar bunaíodh an cuar maidir le forás mhais an chabhlaigh | (/( Braitheann an toradh ar an bhforás a thiocfaidh ar an sciar den mhargadh atá ag na monaróirí, rud nach bhfuil neart air |

Cothromas d'éagsúlacht na monaróirí Eorpacha | ( Féach an nóta tráchta maidir le neodracht iomaíoch | ( Cur chuige fabhrach, neartófar an éifeacht seo trí comhthiomsú | ( Cur chuige fabhrach, neartófar an éifeacht seo trí comhthiomsú |

Rogha 2 an rogha is fearr is cosúil , ach é bheith faoi réir roinnt coinníollacha maidir leis na boinn tuisceana bunúsacha lena mbunaítear an cuar, claonas an chuair agus feidhmiú an pharaiméadair áirgiúlachta arna roghnú.

5.2. Paraiméadar áirgiúlachta (Rogha 2)

Mais | Lorg | Plé |

Dea-thomhais na háirgiúlachta | = | + | Is seachfhreastalaí í mais do pharaiméadair áirgiúlachta eile, amhail méid feithicle agus gnéithe speisialta. Tá baint dhíreach ag an lorg leis an áirgiúlacht (e.g. gluaisteán teaghlaigh seachas mionghluaisteán cathrach) |

Infhaighteacht sonraí | ++ | =/- | Tá teacht furasta ar mhais agus tá tuairisc uirthi. Níl tuairisc fós ar lorg arna sainmhíniú mar an dromchla istigh idir na rotha. Tá lorg arna sainmhíniú mar an dromchla ina iomláine fad iolraithe fá leithead ar fáil ach níl tuairisc uirthi go fóill. |

Iarmhairt ar mhonaróirí | = | = | Iarmhairtí cosúla i ndáil le méadú coibhneasta praghais do mhonaróirí is ea toradh an dá pharaiméadar. Tá an t-ualach dáilte ar na monaróirí ar bhealach níos fearr trí mhais. Le lorg, tugtar buntáiste chaol do mhonaróirí gluaisteán beag. |

Intuigthe | + | =/- | Níl sé chomh furasta céanna lorg, arna sainmhíniú mar an dromchla laistigh de na ceithre roth, a thuiscint. |

Seachnaítear saobhdhreasachtaí/mí-ionramháil | - | = | Seachnaítear saobhdhreasachtaí maise trí fhána atá faoi bhun 80%. Seans níos lú go mí-ionramhálfar lorg. |

Comhoiriúnacht idirnáisiúnta | + | = | Úsáidtear mais le haghaidh gluaisteán paisinéirí sa tSín agus sa tSeapáin, ach úsáidtear lorg sna Stáit Aontaithe Mhéiriceá le haghaidh trucailí éadroma. |

Na teicnící ábhartha laghdúcháin uile a cheadú | --/- | ++ | Trí laghdú maise is féidir CO2 a laghdú. Scriosfar cuid dá acmhainn "laghdúcháin" trí chuar atá maisbhunaithe. Beidh sé seo ina fheidhm de chlaonas na líne. |

Tugann réamhchonclúidí le fios gurbh fhearr córas atá maisbhunaithe ar choinníoll go seachnaítear saobhdhreasachtaí agus go gcuirtear an forás a thiocfaidh ar MUM amach anseo san áireamh.

5.3. Fánaí éagsúla a mheas in aghaidh spriocanna oibríochtúla

An cuar fána 123% is ea an réiteach is lú costais, ó tharla go ndéanann gluaisteáin bheaga níos mó ná gluaisteáin mhóra - ós rud é go bhfuil sé níos saoire é a dhéanamh ar ghluaisteáin bheaga go fiú dá dtiocfadh fadhbanna inacmhainneachta aníos. Mar ghlanfhigiúr, tá na hathruithe praghais beag i ndáil le fánaí éagsúla agus dá bharr sin d'fhéadfaí údar a thabhairt d'fhánaí éagsúla trí chritéir eile. Ó thaobh neodrachta iomaíche de, is le fánaí 74%-80% i gcás maise, agus le fánaí 64%-68% i gcás loirg (é sin ag brath ar na boinn tuisceana maidir le MUM) a bhaintear amach an dáileadh neamh-ualaithe is cothroime ar mhéadú choibhneasta an phraghais mhiondíolta in aghaidh an mhonaróra. Is le fánaí 39%-47% i gcás maise, agus le fánaí 18%-27% i gcás loirg (é sin ag brath ar na boinn tuisceana maidir le MUM) a bhaintear amach an dáileadh neamh-ualaithe is cothroime ar mhéadú coibhneasta an phraghais mhiondíolta in aghaidh an mhonaróra. Ó thaobh inbhuanaitheachta de, seachnaítear saobhdhreasachtaí i gcás fánaí faoi bhun 80%. Thairis sin tá na boinn tuisceana maidir le MUM ríthábhachtach ionas nach rachfar thar nó faoi bhun na sprice 130g CO2/km. Ó thaobh cothromais sa tsochaí de, i gcás fánaí faoi bhun 80%, bíonn phríomhmhonaróirí gluaisteáin bheaga/mheánmhéide, arb iad 80% de dhíolacháin an mhargaidh, bíonn siad faoi thionchar mhéaduithe ar an bpraghas miondíolta atá faoin meán. Ó thaobh maise de, feictear gur ag 70% atá an iarmhairt ar mhonaróirí áirithe gluaisteán beag. Ar leibhéal na feithicle, faoi bhun 60% agus gan meánú cabhlaigh a chur san áireamh nó ag cur trasmhaoinithe san áireamh, tá méaduithe coibhneasta níos ísle ar an bpraghas miondíolta i ndán do ghluaisteáin bheaga pheitril seachas do gluaisteáin mhóra pheitril. Tugtar urraim d' éagsúlacht na monaróirí trí neodrachas san iomaíocht agus trí chomhthiomsú a cheadú. Maidir leis na critéir seo a chur chun feidhme, is cosúil, i bhfianaise réamhanailíse, gur chóir anois tuilleadh machnaimh a dhéanamh ar raon idir 50% agus 80% chun cothromaíocht a bhaint amach. Dá bharr sin, tá an cinneadh déanta anois go ndéanfar tuilleadh machnaimh ar fhánaí 50%, 65% agus 80%.

6. MONATÓIREACHT AGUS MEASTÓIREACHT

D'fhéadfaí dhá fhoinse sonraí a úsáid le haghaidh na socruithe monatóireachta agus meastóireachta, agus d'fhéadfadh an Coimisiún iad a riaradh: leanfadh na Ballstáit orthu ag tuairisciú sonraí (mar a rinneadh faoi Chinneadh 1753/2000/CE). D'fhéadfadh sé go gceanglófar ar mhonaróirí sonraí a thuairisciú.

[1] COIM(2007) 19, 7.2.2007 agus COIM(2007) 22, 7.2.2007.

[2] Straitéis Athnuaite an AE i leith Forbartha Inbhuanaithe, Meitheamh 2006

[3] CO2 agus gluaisteáin: SEC(2007) 60, 7.2.2007; CARS21: SEC(2007) 77, 22.3.2007.

[4] Seachas cabhlaigh Porsche agus Subaru i ngeall ar a ngnéithe sainiúla, – gluaisteáin pheitril ardastaíochtaí – gnéithe a fhágann nach bhfuil ciall leis an optamúchán.

[5] Is ar an tréimhse 2006-2020 atá na suimeanna cost-éifeachtúlachta bunaithe.